Diari Oficial de la Generalitat Valenciana


Sumari del DOGV 9203, del 27-10-2021 (2021/10754)

Extracte de la Resolució de 22 d'octubre de 2021, del Vicerectorat de Cultura i Esport de la Universitat de València, per la qual es convoca la XVIII edició del Premi de Poesia "César Simón".
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9203

Data del DOGV
:   27-10-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/10620


Data del document
:   22-10-2021

Organisme emissor
:   Universitat de València

Tipus de document
:   Extracte

Descriptors 

:   * distinció honorífica

Extracte de la Resolució de 22 d'octubre de 2021, del Vicerectorat de Cultura i Esport de la Universitat de València, per la qual es convoca la XVIII edició del Premi de Poesia "César Simón". [2021/10314]  
BDNS (identif.): 587688.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/587688)  
  
Primer. Beneficiaris  
Poden concórrer els autors i autores majors d'edat, siga quina siga la seua nacionalitat. Les obres han d'estar escrites en castellà. Cada autor ha de presentar un sol llibre de poemes.  
Les persones premiades en edicions anteriors no poden presentar-se novament al premi.  
  
Segon. Objecte  
Premiar el millor llibre de poemes que es presente a aquest concurs amb la finalitat de promoure la creació poètica en castellà i la divulgació de les obres premiades en el context universitari i en la societat en general.  
  
Tercer. Bases reguladores  
La convocatòria està publicada en la url:  
https://links.uv.es/ehpaAx0  
  
Quarta. Quantia  
El premi està dotat amb un premi dinerari de 2.500 euros (menys retenció IRPF) i l'edició de 200 exemplars del poemari.  
El premi és indivisible i pot ser declarat desert.  
La quantitat abonada com a premi dinerari està subjecta a les retencions legalment establertes d'acord amb la legislació fiscal.  
El premi comporta la publicació del poemari guanyador en el Servei de Publicacions de la Universitat de València..  
La participació en aquesta convocatòria suposa l'acceptació per part del guanyador o guanyadora de la publicació del llibre premiat.  
  
Cinqué. Termini de presentació de sol·licituds  
El termini per a presentar els poemaris comença l'endemà de la publicació de l'extracte de la resolució de la convocatòria en el Diari Oficial de la Generalitat Valenciana (DOGV) i finalitza transcorreguts vint dies hàbils des d'aquesta publicació.  
  
Sisé. Altres dades  
La sol·licitud per participar en aquest premi s'han de presentar amb els formularis que són accessibles a través de la web https://webges.uv.es/uventreuweb/menu.jsp'idtramite=expsolp2u i que s'han d'emplenar mitjançant l'aplicació Entreu (Entorn de Tramitació Electrònica de la Universitat de València).  
La sol·licitud de participació ha d'estar acompanyada de la documentació següent:  
a) Un pdf que contindrà l'obra participant. El nom de l'arxiu ha de ser el títol o lema del poemari, que figurarà en la seua primera pàgina (exemple: Titolpoemari.pdf). No ha de portar cap mena de signatura o identificació.  
b) Fotocòpia del DNI, passaport o document oficial equivalent de la persona sol·licitant.  
Si la sol·licitud es presenta en paper, cal trametre-la a través dels registres regulats en l'article 16 de la Llei 39/2015, d'1 d'octubre, del procediment administratiu comú de les administracions públiques, i s'ha d'efectuar de la manera següent:  
- Un sobre amb les dades del participant: nom i cognoms, títol o lema de l'obra, data de naixement, domicili, telèfon de contacte, una breu ressenya biogràfica, fotocòpia del DNI, passaport o document oficial equivalent i correu electrònic.  
- Un altre sobre amb l'obra impresa en quatre exemplars, juntament amb una còpia en suport digital amb la finalitat de ser utilitzada en el cas que resulte guanyador o finalista i es publique.  
- Tots dos sobres s'han d'introduir en un altre sobre, que s'ha de trametre a l'adreça següent:  
A l'atenció de: XVIII Premi de Poesia «César Simón»  
Vicerectorat de Cultura i Esport de la Universitat de València  
Servei de Cultura Universitària  
C/ Universitat, 2  
46176 València  
  
València, 22 d'octubre de 2021.- La rectora, p. d. (DOGV 18.01.2021), la vicerectora de Cultura i Esport: Ester Alba Pagán.